আসলে পশ্চিমাদের সন্ত্রাসবিরোধী যুদ্ধের উদ্দেশ্য সন্ত্রাস-জঙ্গিবাদ নির্মূল করা নয়, বরং তার বিস্তার ঘটিয়ে পুঁজিবাদী অর্থনৈতিক সাম্রাজ্যবাদের পতন ঠেকাতে একটি ভূ-রাজনৈতিক পরিস্থিতি তৈরি করা। সাম্রাজ্যবাদের অর্থনৈতিক, রাজনৈতিক ও বুদ্ধিবৃত্তিক গাইডলাইন হিসেবে একটি কল্পিত অথবা বাস্তব শত্রু প্রয়োজন। এই প্রয়োজনীয়তার পথ ধরেই রাজনীতির বুদ্ধিজীবীরা নিয়ে এসেছেন ‘সভ্যতার সংঘাত’র ধারণা। স্যামুয়েল পি হান্টিংটন তাই ইসলামকে পশ্চিমা সাম্রাজ্যবাদের অনিবার্য প্রতিপক্ষ হিসেবে দাঁড় করিয়েছেন। সোভিয়েত সমাজতন্ত্রের পতনের পর অনেক কাঠ-খড় পুড়িয়ে, নানা প্লট সাজিয়ে, একযোগে সকল মূলধারার মিডিয়াকে কাজে লাগিয়ে পশ্চিমা সমাজে মুসলিমবিদ্বেষকে পাকাপোক্ত করা হয়েছে।